W – Two Worlds

***W – Two Worlds*** ialah sebuah siri drama televisyen web Malaysia 2023 terbitan Independent Pictures Sdn. Bhd yang diarahkan oleh Yusry Abdul Halim dengan skrip oleh Fairul Nizam Ablah, Mamu Vies, Bainun Waheeda, Baizura Kahar dan Hadi M. Nor. Dibintangi oleh Hun Haqeem, Daiyan Trisha, Faizal Hussein, dan Mierul Aiman, ia diadaptasi dari siri drama televisyen Korea Selatan 2016, *[[W (siri TV)|W]]* yang disiarkan di MBC dan memulakan tayangan perdana di platform penstriman Viu bermula 30 November 2023 dengan dua episod baharu disiarkan pada setiap Khamis.

Siri ini juga bersiaran ulangan di saluran Astro Ria di bawah Slot DramaVaganza pada 3 Julai hingga 9 Ogos 2024 bagi menggantikan siri drama *[[Terlanjur Cinta (drama web)|Terlanjur Cinta]]* dan digantikan oleh siri drama *[[Kelas Tahanan Cikgu Hiragi]]*.

## Sinopsis
Izara (Daiyan Trisha), seorang doktor muda dan bapanya Omar (Faizal Hussein), yang merupakan pelukis siri komik webtoon popular, *W*. Apabila Omar hilang tanpa dikesan, pencarian Izara membawa dirinya ke dunia komik tanpa sengaja, yang mana dia menyelamatkan nyawa Aliff (Hun Haqeem), watak utama webtoon itu.

Dengan berbuat demikian, Izara mendapati dirinya ditulis dan terserap masuk dalam cerita, apabila komik webtoon itu seakan hidup dan mula berfungsi sebagai realiti yang berbeza. Hal itu berlaku hanya apabila Aliff terdetik mengenangkan Izara oleh kerana dunia W bergerak di bawah naratif Aliff sebagai watak utama. Manakala dari sudut lain dalam dunianya, Aliff sedang memburu seorang lelaki misteri yang membunuh keluarganya sepuluh tahun lalu untuk menuntut keadilan.

Aliff sedar bahawa nasib Izara dan dirinya saling berkait rapat, tanpa menyedari bahawa dirinya ialah watak dalam sebuah komik webtoon popular itu. Apabila dua dunia bertembung, pelbagai situasi yang tidak dijangka timbul yang membawa kepada konflik, konspirasi dan kisah percintaan.

## Pelakon

### Pelakon utama
* Hun Haqeem sebagai Aliff Hadi
* Daiyan Trisha sebagai Izara
* Faizal Hussein sebagai Omar Yusuf
* Mierul Aiman sebagai Ghazi
* Elizabeth Tan sebagai Hanna
* Tony Eusoff sebagai Musa

### Pelakon pembantu
* Shah Kimin sebagai Rafi
* Amerul Affendi sebagai Shawn
* Azrul Zaidi sebagai Dr. Zul
* Ahmad Idham sebagai bapa Alif
* Maria Farida sebagai ibu Aliff
* Alyssa Dezek sebagai adik Aliff
* Juzzthin sebagai pelayan restoran

### Penampilan khas (kameo)
* Hasnida Hanim Ahmad Kamil sebagai Pengulas sukan #1
* Fariz Zolkarnain sebagai Pengulas sukan #2

## Penerbitan
*W – Two Worlds* diumumkan sebagai salah satu daripada 5 siri Viu Originals untuk tayangan bagi tahun 2023 dalam satu sidang media pada 1 Disember 2022. Ia diadaptasi dari siri drama Korea Selatan 2016 bertajuk sama yang disiarkan di MBC dan dibintangi oleh Lee Jong-suk dan Han Hyo-joo. Ia diarahkan oleh Yusry Abd Halim yang sebelum ini mengarahkan *[[Ganjil]]* dan *[[She Was Pretty (drama)|She Was Pretty]]* yang kedua-duanya disiarkan di Viu. Malaysia merupakan negara ketiga yang menerbitkan adaptasi drama ini selepas Thailand dan China. 

Hun Haqeem memegang watak sebagai Aliff, watak utama dalam webtoon *W*. Untuk mempersiapkan dirinya bagi wataknya, beliau menurunkan berat badan atas permintaan kru penerbitan. Hun turut mengakui amat selesa bekerjasama dengan Daiyan sepanjang penggambaran drama ini. *W: Two Worlds* ialah drama Viu Originals kedua lakonannya selepas *[[Nenek Bongkok Tiga]]*.

Daiyan Trisha memegang watak sebagai Izara, seorang doktor dan anak pelukis komik. Untuk menjayakan wataknya ini, beliau merujuk kepada watak Oh Yeon-joo lakonan Han Hyo-joo dalam versi asal Korea drama ini. Beliau berkata mengenai wataknya: "Watak saya ialah sebagai Dr. Izara Omar, yang juga anak kepada pelukis komik. Dia terpalit sekali dalam dunia *W* itu, yang mana dunia komik. Jadi, berlakulah pelbagai kisah percintaan dan pergaduhan antara dua dunia [...] sebagai pelakon karya adaptasi, saya nak sajikan sesuatu yang mereka 'kenal', dan pada masa sama, saya suntikkan juga dengan idea sendiri untuk disesuaikan dengan Malaysia,". Beliau turut mengakui amat sukar buatnya untuk memegang watak doktor dan turut merujuk kepada kakak sulungnya yang bekerja sebagai doktor. Ini merupakan drama Viu Originals pertama yang dibintangi oleh Daiyan.

## Keluaran
*W – Two Worlds* memulakan tayangan perdana di Viu bermula 30 November 2023 dengan dua episod baharu disiarkan setiap Khamis.

## Anugerah dan Pencalonan

## Catatan

## Rujukan

## Pautan luar

* ''W – Two Worlds'' di Viu
*